**OSNUTEK ZAPISNIKA**

**3. seje Sveta šole, ki je potekala 23. 2. 2022, ob 18. uri, v zbornici šole.**

**Prisotni:**

Člani Sveta šole: Katja Šribar, Marija Meh, Zvonimir Lorenci, Maja Mirt Jakše, Davorin Dimič, Tanja Medvešek Hočevar, Urška Vračun

**Na seji so bili prisotni tudi:** ravnateljica Valentina Gerjevič, predsednica šolskega sklada Bojana Dimc, računovodkinja Metka Pavlič, predsednica sindikata Urška Erjavšek in zapisnikarica Renata Županc

**Opravičeno odsotni:** Tajana Dvoršek, Mojca Jug, Irena Grmšek, Manuela Bojnec

**Dnevni red:**

1. Pregled in potrditev zapisnika 1.seje in 2. korespondenčne seje Sveta šole
2. Obravnava in sprejem Letnega poročila za leto 2021
3. Obravnava Finančnega načrta za leto 2022
4. Obravnava in sprejem Kadrovskega načrta za leto 2022 in Program dela
5. Obravnava in sprejem Finančnega poročila Šolskega sklada OŠ Jurija Dalmatina Krško za leto 2021 in Finančnega načrta šolskega sklada za leto 2022
6. Ocenitev delovne uspešnosti ravnatelja
7. Predlogi, pobude, vprašanja
8. Razno

Predsednica Sveta šole, ga. Marija Meh je pozdravila vse navzoče in ugotovila sklepčnost sveta.

V dnevnem redu je točka 5 postala točka 2. Sledile so ostale točke po vrstnem redu.

**Dnevni red je bil soglasno potrjen.**

**Ad. 1**

Člani sveta šole so zapisnik 1. seje prejeli po elektronski pošti. Člani so zapisnik 1. seje Sveta šole potrdili.

**SKLEP 3/7: Zapisnik 1. seje Sveta šole je bil soglasno sprejet in bo objavljen na šolski spletni strani.**

Potekala je tudi 2. seja, ki je bila korespondenčna. Na seji so člani Sveta šole sprejemali Finančni načrt za leto 2022.

Člani Sveta šole so z dvigom rok potrdili zapisnik 2. seje.

**SKLEP 3/8: Zapisnik 2.-korespondenčne seje Sveta šole je bil soglasno sprejet in bo objavljen na šolski spletni strani.**

**Ad. 2**

Ga. Bojana Dimc, predsednica šolskega sklada, je povedala, da se je upravni odbor šolskega sklada sestal 23. 2. 2022 ob 16.30. Na sestanku so pripravili poročilo in načrt ter pregledali zapisnike prejšnjih sej.

Na sestanku so prav tako potrdili dopolnitev Pravil šolskega sklada.

Pravila šolskega sklada so bila s strani Sveta šole sprejeta v letu 2006, zato so lahko trenutno dopolnitev pravil potrdili kar na sestanku upravnega odbora Šolskega sklada.

Dopolnitev se nanaša na pobudo iz strani MIZŠ. Ministrstvo je šolo z okrožnico obvestilo, da se je spremenil 135. člen Zakona o organizaciji in financiranju vzgoje in izobraževanja, ki določa šolski sklad. Bistvena novost omogoča, da se do največ 0,3% donacije posameznega rezidenta iz namenitve dela dohodnine za posamezno šolsko leto lahko kot upravičencu nameni šolskemu skladu, ki je uvrščen na seznam upravičencev do donacij iz naslova dohodnine.

Letno poročilo sklada: v letu 2021 zaradi epidemije covid-19 ni bilo prireditev in drugih dejavnosti, zato se vse ideje in predlogi iz leta 2021 prenesejo v leto 2022.

Poraba sredstev je bila v letu 2021 minimalna, saj je učni proces dlje časa potekal na daljavo, v šoli nismo izvajali šol v naravi in drugih dejavnosti. Porabljena sredstva so se namenila pomoči učencem in nakupu spletnih kamer.

Finančni načrt šolskega sklada: Znesek, ki ga šolski sklad premore, se bo razdelil glede na program in potrebo. Sklepajo, da se bo v tem letu povečala socialna potreba.

Idej za pridobitev sredstev v šolski sklad pa je prav tako veliko. Tudi starši učencev so dali veliko pobud (npr. tečemo z znanimi športniki, kolesarjenje, itd..), staršem je bila prav tako zelo všeč jesenska športna prireditev. Ponovno razmišljajo o izpeljavi novoletnega bazarja itd.

Letos je prav tako namen osvestiti starše učencev, podjetja in ostale fizične in pravne osebe o možnosti doniranja 0,3 odstotke iz naslova dohodnine v šolski sklad.

**Sklep 3/9: Svet šole je sprejel finančno poročilo šolskega sklada za leto 2021 in finančni načrt o razdelitvi sredstev šolskega sklada za leto 2022.**

**Ad. 3**

Člani sveta zavoda so poslovno poročilo za leto 2021 že predhodno prejeli po elektronski pošti.

Ga. Marija Meh je povedala, da je Poslovno poročilo sestavljeno iz dveh delov, poslovnega in računovodskega poročila. Vezano je na koledarsko leto in ga je potrebno sprejeti do konca meseca februarja.

*Poslovni del poročila je predstavila ga. ravnateljica:*

Koledarsko leto 2021 zajema dve šolski leti - šolsko leto 2020/21 in šolsko leto 2021/22.

To leto je bilo posebno, saj je bilo precej časa zaznamovano z epidemijo, covid - 19.

Januarja 2021 je potekalo šolanje na daljavo, temu je bilo potrebno prilagoditi in pripraviti organizacijsko drugačen način pouka. Ob organizaciji pouka je morala šola spoštovati vsa navodila iz strani MIZŠ ter NIJZ. Novo šolsko leto 2021/22 je šola, že z nekaj prakse, vse aktivnosti za pričetek pouka in s spoštovanjem vseh ukrepov, lažje organizirala.

*Pedagoški, vzgojno-izobraževalni del:*

Pouk je v letu 2021 potekal drugače kot po navadi. Določeni oddelki so se šolali na daljavo, na šoli se je izvajal tudi hibridni pouk. Zaradi izvajanja samotestiranja in večjega števila okužb med učenci in zaposlenimi je bilo delo pouka okrnjeno in organizacijsko izjemno zahtevno.

*Kadrovska struktura:*

Na šoli so bile težave s kadrovanjem tako tehničnega kot strokovnega kadra (učitelj matematike, fizike, čistilke, kuharji …). Na trgu dela je zaznati tudi pomankanje učiteljev razrednega pouka.

V obdobju epidemije je bilo med učitelji čutiti preobremenjenost. Delovnik se je namreč zaradi nenadnih sprememb in novih podatkov glede okužb … razpotegnil na popoldanske, večerne ure, pa tudi vikende.

*Finančni del poročila je predstavila računovodkinja, ga. Metka Pavlič:*

Računovodkinja je povedala, da je tudi s finančnega vidika leto močno zaznamovala epidemija.

* Leto 2021 je šola vseeno uspešno zaključila - poslovali smo pozitivno.
* Zaradi epidemije v letu 2020, zaprtja šole in ne-obratovanja kuhinje in telovadnic je finančna primerjava med letoma 2020 in 2021 nerealna.

Kot primer naj omenimo primerjavo cen elektrike ali komunale. V letu 2020 je bila šola kar nekaj mesecev zaprta, zato ti stroški takrat niso nastajali.

* V kuhinji je šola v letu 2021 zaposlila nov kader (v letu 2020 so bila v kuhinji prisotna odpuščanja).
* Cene živil so se zvišale za okoli 20 %. Zaradi tega se bodo po potrebi zvišale cene malic,
* Cene plina so se povišale.

Po podanih predstavitvah letnega poročila so imeli člani sveta še nekaj vprašanj in pohval, mnenj:

* Pohvala za nabavo računalnikov v času epidemije,
* vprašanje glede sanacije šole,
* pohvalili so delo psihologinje Eve Žiberna v času epidemije,
* podali so mnenje, da je znesek terjatev precej velik,
* ugotovitev, da se je povišalo število učencev ponavljalcev,
* podali so pobudo, da bi se šola povezala s podjetji in preko donacij pridobila še več finančnih sredstev.

Po razpravi so člani sveta šole sprejeli sklep o sprejemu letnega poročila.

**Sklep 3/10: Letno poročilo za leto 2021 je soglasno sprejeto.**

**Ad.4**

Ga. Marija Meh je povedala, da smo finančni načrt sprejeli že na 2. – korespondenčni seji sveta šole. Prosila je za kratko poročilo:

Ga. ravnateljica je povedala, da je šola po sprejetju finančnega načrta dobila navodila iz strani Občine Krško, da pod »investicijsko vzdrževanje za leto 2022« doda točko \**centralni nadzorni sistem za ogrevanje, v vrednosti 49.000 EUR.*

G. Zvonimir, učitelj športa, je omenil težavo glede uničenega tartana na šolskem igrišču.

**Člani sveta sprejmejo dogovor: ravnateljica preveri pri Občini Krško, ali ima predvidena sredstva v letu 2022 za popravilo tartana. V primeru, da Občina Krško tega nima, bo šola kako drugače zbrala denarj za popravilo tartana – preko razpisa, projekta, ipd.**

**Ad. 5**

V letošnjem šolskem letu šolo obiskuje številčno nekoliko manj učencev, število oddelkov pa ostaja enako, 34.

Napovedi za šolsko leto 2022/23 so nekoliko višje. Šolo bo obiskovalo okoli 800 učencev. Po letu 2023/24 pa število učencev postopoma pada.

Za naslednje leto ne načrtujemo posebnih dodatnih zaposlitev. Na šoli upamo, da dobimo vse potrebne profile učiteljev, saj kadra ni. Težave z zaposlitvijo so na področju matematike, fizike, tehnike, pa tudi razrednega pouka.

Program dela temelji na kratkoročnih in dolgoročnih ciljih. Šola in učitelji morajo dati prednost vsem vrzelim in primanjkljajem, ki so nastali zadnja leta ob zaprtju šole v času covida 19, tako na učnem kot vzgojnem področju. Pri učencih je potrebno prebuditi delovne navade, jih motivirati za delo, jih navajati na prevzemanje odgovornosti … v prvi vrsti pa nazaj osmisliti pouk, da bo učni proces potekal kot pred epidemijo. Šola bo v procesu sodelovala z občino, starši in vsemi ostalimi deležniki, ki so kakorkoli vpeti v proces šole. Prijavili se bomo na različne projekte (npr. participativni p.), nadaljevali bomo s projekti, ki so že v procesu delovanja (npr. čebelarski mozaik) itd.

**SKLEP 3/11: Svet šole je soglasno sprejel Kadrovski načrt za leto 2022 in Program dela OŠ Jurija Dalmatina Krško za leto 2022**

**Ad. 6**

Predsednica sveta šole je člane sveta seznanila s postopkom ugotavljanja redne delovne uspešnosti ravnateljev s področja šolstva za leto 2021. Postopek je potrebno izvesti v skladu s Pravilnikom o merilih za ugotavljanje delovne uspešnosti direktorjev s področja šolstva.

Višino dela plače za delovno uspešnost direktorja določi svet zavoda ob obravnavi in potrditvi letnega poročila zavoda za preteklo leto. Delovno uspešnost določi svet zavoda javno. Za ravnatelje se nameni najmanj 2 % letnih sredstev za osnovne plače, oziroma, če so za to izpolnjeni vsi pogoji, do največ 5 % letnih sredstev za osnovne plače ravnateljev.

Svet zavoda poda oceno na podlagi meril, določenih v 7. in 8. členu omenjenega pravilnika:

1. Višina dela plače za delovno uspešnost direktorja zavoda je odvisna od izpolnitve letnega programa zavoda in zagotavljanja dodatnih materialnih sredstev za delo zavoda.

2. Izpolnitev letnega programa dela ter zagotavljanje dodatnih materialnih sredstev za delo zavoda se ovrednoti na naslednji način:

Realizacija obsega programa – do 25 %

Kakovost izvedbe programa – do 35 %

Razvojna naravnanost zavoda – do 35 %

Zagotavljanje materialnih pogojev – do 5 %

Ravnatelj ni upravičen do dela plače za delovno uspešnost, če svet ugotovi, da je v ocenjevalnem

obdobju: 1. 1. 2021- 31. 12. 2021

* + zavod posloval z izgubo,
  + direktor ni zagotovil izvedbe sklepov in ukrepov oz. v roku ni opravil pomanjkljivosti, ki jih ugotovi Inšpektorat Republike Slovenije za šolstvo in šport ali Računovodsko sodišče Republike Slovenije,
  + če je zavod dobil negativno mnenje Računskega sodišča Republike Slovenije, ki se nanaša na čas trajanja mandata direktorja.

V našem primeru izločitvenih pogojev ni.

Šola je letos poslovala pozitivno, s presežkom bomo pokrili izgubo prejšnjega leta. Ta izguba je nastala zaradi zaprtja šol v času epidemije, ko je bilo okrnjeno poslovanje kuhinje in delovanje športnih objektov.

Z ministrstva smo prejeli okrožnico v zvezi z ocenjevanjem, ki pravi, da se nezadostna realizacija pouka oziroma izguba, nastala iz razloga epidemije COVID-19, ne upošteva kot izločitveni kriterij in tudi da se svetom zavodov glede na zelo zahtevne okoliščine, ki so od ravnateljev terjale veliko dodatnih naporov, priporoča, da za redno delovno uspešnost ravnatelja namenijo 5 % letne mase osnovne plače.

**Sklep: 3/12: Svet šole je soglasno določil oceno delovne uspešnosti ravnateljice 100 % vrednosti meril za ugotavljanje višine dela plače za delovno uspešnost. Ocenjevalni list pošljemo ustanovitelju in MIZŠ do 30. 4. 2022.**

**Ad. 7**

Ga. Urška Erjavšek, predsednica šolskega sindikata je povedala, da je bila v zavodu izglasovana stavka za 9. marec.

**Ad. 8**

Seja je bila zaključena ob 20. uri.

Zapisnik pripravila: Predsednica Sveta šole:

Renata Županc Marija Meh